เมื่อ2วันที่แล้ว กินข้าวแล้วเผลอหัวเราะเหมือนรู้สึกเหมือนข้าวผลุบลงคอไป แต่ไม่มีอาการสำลักไอแรงๆ จะมีโอกาสที่อาหารจะติดหลอดลมมั้ยคะ ตอนนี้รู้สึกคันคอต้องกระแอม ไอตลอดเวลา จามบ่อย ไม่ค่อยอยากกินข้าว ปกติเป็นคนแพนิคด้วยค่ะไม่แน่ใจว่าคิดมากไปรึเปล่า
สวัสดีค่ะ งาน,หากอาหารตกลงไปในหลอดลมในขณะที่ทานแล้วหัวเราะ ก็จะต้องมีปฏิกิริยาการไอหลายๆ ครั้งในทันที เพราะเป็นปฏิกิริยาของร่างกายที่จะต้องป้องกันสิ่งแปลกปลอมเข้าสู่หลอดลม ดังนั้น หากไม่ได้มีอาการไออะไรเกิดขึ้นในขณะที่หัวเราะนั้น ก็ย่อมแสดงว่าไม่ได้มีเศษอาหารลงหลอดลมไปค่ะส่วนอาการคันคอและไอที่เกิดมาตามทีหลัง ไม่ใช่อาการของการที่เศษอาหารตกลงไปในหลอดลมค่ะ โดยหากมีอาการจามบ่อยร่วมด้วย ก็น่าจะเกิดจากการเป็นหวัด หรือเป็นภูมิแพ้อากาศค่ะ (หากมีประวัติเป็นมาก่อน) ดังนั้น แนะนำควรดูแลตามอาการ ได้แก่ การดื่มน้ำเปล่ามากๆ ไม่ดื่มน้ำเย็น ไม่โดนอากาศเย็น สวมใส่เสื้อผ้าที่อบอุ่น นอนพักผ่อนให้เพียงพอ งดทานอาหารที่มีไขมันสูง อาหารรสจัด ขนมหวานและขนมกรุบกรอบต่างๆ เพราะอาจยิ่งกระตุ้นให้ไอได้ ทานยาแก้ไอ เช่น dextromethorphan เป็นต้น แต่หากมีไข้ขึ้น แนะนำควรตรวจ ATK หาการติดเชื้อโควิด 19 ด้วย หากตรวจไม่พบ แต่มีไข้สูง หรืออาการไอเป็นมากขึ้น ก็ควรไปพบแพทย์เพื่อรักษาค่ะ